system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre 18 februarie?
assistant
18 februarie este a 49-a zi a calendarului gregorian. Mai sunt 316 zile până la sfârșitul anului (317 zile în anii bisecți).

Evenimente 

 1395: Regele Ungariei, Sigismund de Luxemburg, a acordat privilegii comerciale negustorilor brașoveni. 
 1563: Franța este zguduită de atentatul asupra Ducelui de Guise, cel mai înfocat nobil catolic ostil toleranței față de protestanți. François de Guise atins de un glonț va muri șase zile mai târziu.
 1790: A apărut la Iași periodicul Courier de Moldavie, primul ziar rusesc de propagandă tipărit pe teritoriul României. 
 1853: La Viena a avut loc Atentatul asupra Împăratului Francisc Iosif I.
 1854: A început construirea liniilor de telegraf electric București–Giurgiu, București–Ploiești–Brașov, Timișoara–Lugoj–Orșova, făcându-se astfel legatura dintre liniile telegrafice din Țara Românească și cele din Transilvania.
 1916: Primul Război Mondial: Cucerirea Camerunului de către forțele armate franco-britanice. 
 1929: A avut loc prima transmisie de teatru radiofonic la Radiodifuziunea Română. 
 1929: La Hollywood, California, au fost decernate primele trofee ale Academiei Americane de Film.
 1930: Descoperirea celei de-a noua planete a Sistemului Solar, Pluto, de către astronomul american, Clyde Tombaugh, de la Observatorul Lowell, aflat la Flagstaff, statul Arizona. În 2006, Pluto va fi retrogradată la statutul de planetă pitică. 
 1941: Pentru a asigura ordinea tulburată de rebeliunea legionară din ianuarie 1941, generalul Ion Antonescu a inițiat o serie de decrete printre care și Decretul din 18 februarie 1941 prin care instituțiile și întreprinderile mai importante din țară au fost militarizate, indiferent dacă erau proprietate de stat sau privată. 
 1952: Grecia și Turcia au aderat la NATO. 
 2001: Agentul FBI, Robert Hanssen, este arestat pentru spionaj în favoarea Rusiei. În cele din urmă este condamnat la închisoare pe viață.
 2005: Hăituirea și vânătoarea vulpilor, una din distracțiile preferate ale nobilimii, este interzisă în Anglia și Țara Galilor.
 2006: Are loc cel mai mare concert al trupei The Rolling Stones, în fața a aproximativ 1,2 milioane de oameni pe plaja Copacabana din Rio de Janeiro, Brazilia.
 2010: Editura Mannheim Brockhaus vinde manuscrisul memoriilor lui Giacomo Casanova (Histoire de ma vie) către Ministerul francez al Culturii, pentru 7,2 milioane de euro. În acest moment, este cea mai mare sumă plătită vreodată pentru un manuscris.
 2017: Filmul Ana, mon amour, al regizorului Călin Peter Netzer, a câștigat Ursul de Argint, pentru cea mai bună contribuție artistică, în cadrul galei de premiere a Festivalului Internațional de Film de la Berlin. Premiul a fost acordat Danei Bunescu pentru montajul filmului.
 2021: Misiunea NASA Mars 2020 (care conține roverul Perseverance și drona elicopter Ingenuity) aterizează pe Marte la craterul Jezero, după șapte luni de călătorie.

Nașteri 
 1404: Leon Battista Alberti, umanist italian, arhitect, principal inițiator al teoriei artei Renașterii (d. 1472) 
 1516: Maria Tudor (Maria I), regină a Angliei și a Irlandei (1553-1558) (d. 1558)
 1543: Carol al III-lea, Duce de Lorena (d. 1608)
 1745: Alessandro Volta, fizician italian (d. 1827)
 1825: Mór Jókai, scriitor și publicist ungur  (d. 1904)
 1838: Ernst Mach, fizician și filozof austriac (d. 1916)
 1847: Ernest Victor Hareux, pictor francez (d. 1909)
 1882: Ion Mihalache, politician român (d. 1963)
 1883: Nicolae Dărăscu, pictor român (d. 1959)
 1883: Nikos Kazantzakis, scriitor grec  (d. 1957)

 1885: Eugen Boureanul, prozator și traducător român (d. 1971)
 1885: Henri Laurens, sculptor francez (d. 1954)
 1891: Oreste Puliti, scrimer italian (d. 1958)
 1896: André Breton, poet francez (d. 1966) 
 1898: Enzo Ferrari, pilot de curse și anteprenor italian, fondatorul Scuderiei Ferrari și companiei auto Ferrari (d. 1988)
 1907: Traian Herseni, sociolog, psiholog, etnolog român (d. 1980)
 1911: Daisuke Katō, actor japonez (d. 1975)
 1919: Jack Palance, actor american (d. 2006)
 1920: Cornelis Johannes van Houten, astronom olandez (d. 2002)
 1925: George Kennedy, actor american (d. 2016)
 1931: Toni Morrison, scriitoare americană de culoare, laureată Nobel (d. 2019)
 1932: Milos Forman, regizor ceh (d. 2018)
 1933: Yoko Ono, cântăreață/artist plastic japoneză, soția lui John Lennon (Beatles)
 1933: Sir Bobby Robson, fotbalist englez, antrenor și selecționer al Naționalei de fotbal a Angliei (d. 2009)
 1934: Adina Caloenescu, pictor, grafician și gravor român (d. 2011)
 1934: Paco Rabanne, designer vestimentar francez  (d. 2022)
 1938: Ion Stendl, artist plastic român
 1938: István Szabó, regizor maghiar
 1948: Valeriu Cazacu, actor din Republica Moldova (d. 2020)
 1950: Cybill Shepherd, actriță americană 
 1954: John Travolta, actor și cântareț american
 1955: Constantin Cotimanis, actor român
 1958: Kim Hyun-sik, muzician coreean
 1965: Dr. Dre, rapper, producător de înregistrare, antreprenor, inginer audio, compozitor și actor american

 1967: Roberto Baggio, fotbalist italian
 1967: Colin Jackson, atlet britanic
 1973: Claude Makélélé, fotbalist francez
 1974: Evgheni Kafelnikov, jucător rus de tenis
 1975: Igor Dodon, politician din Republica Moldova, președinte în perioada 2016-2020
 1975: Gary Neville, fotbalist englez
 1977: Cristian Vlad, fotbalist român
 1977: Chrissie Wellington, atletă britanică
 1978: Josip Šimunić, fotbalist croat
 1979: Michael Kauter, scrimer elvețian
 1980: Cezar Ouatu, interpret român de operă, pop-opera și pianist
 1980: Regina Spektor, cântăreață și pianistă americană
 1983: Roberta Vinci, jucătoare italiană de tenis
 1984: Lucian Burdujan, fotbalist român
 1984: Carlos Kameni, fotbalist camerunez
 1985: Drissa Diakité, fotbalist malian
 1985: Anton Ferdinand, fotbalist englez
 1986: Horațiu Pungea, jucător român de rugby
 1987: Cristian Tănase, fotbalist român
 1990: Irina Glibko, handbalistă ucraineană
 1996: Tyler Dorsey, baschetbalist greco-american

Decese 
 999: Papa Grigore al V-lea (n. 972)
 1294: Kublai Khan, împărat mongol (n. 1215)
 1405: Timur Lenk, sultan (1388-1405), întemeietorul imperiului turco-mongol al Timurizilor (n. 1336)
 1455: Fra Angelico, pictor italian (n. 1395)
 1535: Heinrich Cornelius Agrippa, astrolog și alchimist german (n. 1486)
 1546: Martin Luther, reformator religios german (n. 1483)
 1564: Michelangelo Buonarroti, sculptor, pictor, arhitect și poet italian (n. 1475) 
 1583: Antonio Francesco Grazzini, scriitor italian (n. 1503)

 1712: Ludovic, Delfin al Franței (n. 1682)
 1743: Anna Maria Luisa de' Medici, ultima din familia Medici (n. 1667)
 1851: Carl Gustav Jacob Jacobi, matematician german (n. 1804)
 1868: Adrien Dauzats, pictor francez (n. 1804)
 1873: Vasil Levski, revoluționar și erou național al Bulgariei (n. 1837)
 1886: Constantin D. Aricescu, poet, prozator și dramaturg român (n. 1823)
 1892: Laurent Guétal, pictor francez (n. 1841)
 1900: Eugenio Beltrami, matematician italian (n. 1835)
 1902: Albert Bierstadt, pictor american  (d. 1854)
 1911: Frédéric Samuel Cordey, pictor francez (d. 1911)
 1938: Leopoldo Lugones, poet și eseist argentinian (n. 1874) 
 1947: Joachim Ernst, Duce de Anhalt (n. 1901)
 1959: Alfred Alessandrescu, compozitor, pianist și dirijor român (n. 1893)
 1962: Philippe Cattiau, scrimer francez (n. 1892)
 1964: Fredrik Ljungström, inginer, constructor și industriaș suedez (n. 1875)
 1964: George Lövendal, pictor de origine danezo-norvegiană, care a activat în România (n. 1897)
 1967: Robert Oppenheimer, fizician american (n. 1904)

 1975: Chivu Stoica, politician român, prim-ministru al României în perioada 1955-1961 (n. 1908)
 1992: Mihail Volkenștein, biofizician sovietic și rus (n. 1912)
 1996: Ioan Jak Rene Juvara, medic român, membru de onoare al Academiei Române (n. 1913)
 2001: Balthus (Balthasar Klossowsky), pictor francez (n. 1908)
 2001: Dale Earnhardt, pilot american din campionatul NASCAR (n. 1951)
 2008: Mihaela Mitrache, actriță română de teatru și film (n. 1955)
 2008: Gheorghe Pantelie, pictor român (n. 1941)
 2008: Alain Robbe-Grillet, scriitor francez și producător de film (n. 1922)
 2009: Tayeb Salih, scriitor sudanez (n. 1929)
 2013: Damon Harris, cântăreț american (The Temptations) (n. 1950)
 2013: Kevin Ayers, cântăreț, compozitor și muzician englez (n. 1944)
 2014: Ruxandra Sireteanu, actriță română de teatru și film (d. 1943)
 2020: Flavio Bucci, actor italian (n. 1947)
 2020: José F. Bonaparte,  paleontolog argentinian (n. 1928)
 2022: Zdzisław Podkański, politician polonez, membru al Parlamentului European (2004–2009) (n. 1949)

Sărbători 
 Sf. Ier. Leon, episcopul Romei (calendar orthodox)

 Gambia : Ziua națională - Aniversarea proclamării independenței față de Marea Britanie (1965)

Legături externe

Note

 
! 18
! 02 18